
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27P/155/2024 8724205080 20. 03. 2025 JUDr. Monika Heldáková ECLI:SK:OSPP:2025:8724205080.2
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci maloletej navrhovateľky: A. B., nar. XX.XX.XXXX, trvale bytom C. D. E. XX, XXX XX F., dcéry rodičov- matky: G. B., nar. XX.XX.XXXX a otca: D. B., nar. XX.XX.XXXX, obaja bytom ako navrhovateľka a snúbenca: B. F., nar. XX.XX.XXXX, trvale bytom H. XXX/XX, XXX XX I., o povolenie uzavrieť manželstvo, takto rozhodol: I. P o v o ľ u j e uzavrieť manželstvo maloletej A. B., nar. XX. XX. XXXX, dcére rodičov - matky G. B., nar. XX. XX. XXXX a otca D. B., nar. XX. XX. XXXX, so snúbencom B. F., nar. XX. XX. XXXX. II. Žiaden z účastníkov n e m á n á r o k na náhradu trov konania. odôvodnenie: 1. Návrhom, doručeným súdu dňa 02.12.2024, navrhovateľka – maloletá A. B., nar. XX.XX.XXXX prostredníctvom svojich rodičov ako zákonných zástupcov žiadala, aby je súd povolil uzavrieť manželstvo s jej snúbencom B. F., nar. XX. XX. XXXX. 2. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 3. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8724205080.2 (dáta aktuálne k 14. 11. 2026). Záväzné je znenie zverejnené súdom.




